Ringvaade (saade)

"Ringvaade" on Eesti Televisiooni päevakajaline meelelahutussaade, mille esimene saade toimus 2009. aasta suvel Marko Reikopi ja Anu Välba juhtimisel.Aigi Viira: "Ringvaate" uus naissaatejuht Grete Lõbu: "Anu Välba asemele ei ole kerge tulla." Õhtuleht, 1. juuni 2013 

"Ringvaade" käsitleb aktuaalseid teemasid ja pakub tööpäevajärgset meelelahutust; otse-eetri-intervjuud vahelduvad päevakajaliste reportaažide ja videolõikudega. Tunniajane saade on eetris argipäeviti algusega kell 19. Suviti on tehtud saadet pisut teistmoodi, enamasti ühe saatejuhiga ja hilisemal kellaajal, saate pealkiri on siis olnud "Ringvaade suvel".

Algul tehti otsesaadet ETV stuudios, novembrist 2009 kuni 27. oktoobrini 2017 aga Solarise keskuses selleks kohandatud väikeses välistuudios. 30. oktoobrist 2017 tehakse saadet taas telemajas, kus esialgu kasutati 2. stuudiot. Hiljem sai "Ringvaate" kodustuudioks 3. stuudio, mis on rajatud kunagisse telestuudiote maalisaali.Video: «Ringvaade» kolib esmaspäeval uude, peenesse stuudiosse, Postimees, Elu24.ee, 26. oktoober 2017ERR.ee video ja fotod: Dušikabiin on minevik, "Ringvaade" kolib uude stuudiosse menu.err.ee, 26. oktoober 2017

"Ringvaade" on ETV üks populaarsemaid saateid, 7. septembril 2020 läks eetrisse 2000. saade ning 28. jaanuaril 2026 läks eetrisse 3000. saade. Juubelisaate puhul kutsuti esimest korda stuudiosse stuudiopublik.

2013. aasta sügisest juhivad saadet Marko Reikop ja Grete Lõbu, reporterid on Jüri Muttika, Christel Karits, Hannes Hermaküla ja Heleri All.

 "Ringvaate" Terasmikrofon 
"Ringvaade" annab alates 2014. aastast välja auhinda Terasmikrofon, millega tunnustatakse teatripäeval üht Eesti näitlejat või lavastajat, kelle intervjuu andmise lahkus, oskus otse-eetris särada ja mängulisus on toimetusele kogu hooaja jooksul kõige parema mulje jätnud.

 Terasmikrofoni laureaadid 

 2014 – Tiit Sukk
 2015 – Märt Avandi
 2016 – Mart Müürisepp
 2017 – Juss Haasma
 2018 – Anne Veesaar
 2019 – Gert Raudsep
 2020 – Jan Uuspõld
 2021 – Tõnis Niinemets
 2022 – Piret Kalda
 2023 – Ülle Lichtfeldt
 2024 – Lauri Liiv
 2025 – Christopher Rajaveer

 Viited 

 Välislingid 
 Saade "Ringvaade" Eesti Televisiooni kodulehel
 "Ringvaade" (2009–) andmekogus IMDb (inglise)

Kategooria:Eesti telesaated
Kategooria:Eesti Televisiooni telesaated